**Ռաուլ Մարսելո Բոբադիլիա** (իսպ՝.*Raúl Marcelo Bobadilla*, հունիսի 18, 1987(1987-06-18), Բուենոս Այրես, Արգենտինա), արգենտինացի անվանի ֆուտբոլիստ։

Կարիերան
--------

Ռաուլ Բոբադիլիան արգենտինական «Ռիվեր փլեյթ» ֆուտբոլային համբավավոր ակումբի այն շնորհալի սաներից է եղել, ով կարողացել է հայրենի ակումբին հրաժեշտ տալուց հետո հաջող կարիերա անել։ Նա մինչև 2006 թվականը խաղացել է «Ռիվեր փլեյթ»-ում, ապա գործարք է կնքել շվեյցարական Չելենջ լիգայում հանդես եկող «Կոնկորդիա» ակումբի հետ, միանգամից իր հաստատուն տեղը գտել այդ թիմի հիմնական կազում, դարձել լավագույն խաղացողներից մեկը. մեկ տարեշրջանում մասնակցել է 28 խաղի և խփել 18 գոլ։

Շնորհալի, խոստումնալից պատանին իր արդյունավետ խաղով գրավել է շվեյցարական ավելի ուժեղ ակումբների ղեկավարների ուշադրությունը, որոնք լավ պայմաններով գործարքներ են առաջարկել նրան։ 2007 թվականին Ռաուլը գործարք է կնքել «Գրասհոփեր»-ի հետ, որի կազմում հանդես է եկել երկու տարեշրջան, մասնակցել 47 հանդիպման, դարձել 26 գոլի հեղինակ;

2009 թվականի աշնանային տարեշրջանից Բոբադիլիան սկսել է հանդես գալ գերմանական Մյոնխենգլադբախ քաղաքի «Բորուսիա» ակումի թիմում, որը այդ երկրի ֆուտբոլի բարձրագույն խմբի՝ բունդեսլիգայի առաջնությանն է մասնակցում։ Սակայն, ցավոք, հենց առաջին խաղերից մեկի՝ «Հաննովեր-96» թիմի հետ հանդիպման ժամանակ շատ կոպիտ խախտում է թույլ տվել, զրկվել հինգ խաղի մասնակցության հնարավորությունից, տուգանվել հիսուն հազար եվրոյով.: Այնուհանդերձ, այդ տարեշրջանում մասնակցել է երեսուն խաղի, բայց դիպուկությամբ առանձնապես աչքի չի ընկել. խփել է ընդամենը չորս գոլ;

2012 թվականի ամռանը Ռաուլը տեղափոխվել է շվեյցարական «Յանգ բոյզ»։ Այդ նույն տարվա հոկտեմբերի 25-ին Եվրոպայի լիգայի գավաթի խաղարկության երրորդ մրցախաղում՝ իտալական «Ուդինեզե» թիմի հետ հանդիպման ժամանակ նա հիթ-տրիկի՝ երեք գոլի հեղինակ է դարձել՝ օգնելով իր նոր թիմին՝ խմբում տանելու առաջին հաղթանակը

2013 թվականի հունվարի 3-ին Ռաուլ Բոբադիլիան տեղափոխվել է շվեյցարական «Բազել», իսկ այդ նույն տարվա օգոստոսի 15-ին՝ գերմանական «Աուգսբուրգ»:.2014/2015 տարեշրջանում նա դարձել է «Աուգսբուրգ»-ի լավագույն գոլահարը՝ խփելով 10 գոլ։ Չորս տարի «Աուգսբուրգ»-ում խաղալուց հետո՝ 2017 թվականի օգոստոսի 17-ին վերադարձել է Մյոնխենգլադբախի «Բորուսիա», որտեղ հանդես է եկել ևս մեկ տարեշրջան, այնուհետև տեղափոխվել է Արգենտինա, ընդգրկվել «Արխենտինիոս խունիորս» թիմի կազմում։

Նվաճումները
-----------

Շվեյցարիայի սուպերլիգայի չեմպիոն - 1 անգամ՝ 2012/2013 տարեշրջանում

Շվեյցարիայի ֆուտբոլի գավաթի խաղարկության հաղթող - 1 անգամ՝ 2012/2013 տարեշրջանում

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Бобадилья раскаивается в том, что дал волю эмоциям». Արխիվացված է օրիգինալից 2010 թ․ դեկտեմբերի 13-ին. Վերցված է 2018 թ․ հուլիսի 23-ին.
4. ↑  Видеообзор матча Лиги Европы "Янг Бойз" — "Удинезе"
5. ↑  «Raúl Bobadilla wechselt zu Augsburg». Արխիվացված է օրիգինալից 2013 թ․ դեկտեմբերի 20-ին. Վերցված է 2018 թ․ հուլիսի 23-ին.

Արտաքին հղումներ
----------------

* «Профиль на официальном сайте «Боруссии» Мёнхенгладбах» (գերմաներեն). Borussia.de. Արխիվացված է օրիգինալից 2012 թ․ մայիսի 5-ին. Վերցված է 2010 թ․ օգոստոսի 3-ին.
* «Профиль футболиста» (գերմաներեն). Fussballdaten.de. Արխիվացված է օրիգինալից 2012 թ․ մայիսի 5-ին. Վերցված է 2010 թ․ օգոստոսի 3-ին.
* Պրոֆիլը *transfermarkt.com* կայքում(անգլ.)
* «Профиль футболиста» (գերմաներեն). Kicker.de. Արխիվացված է օրիգինալից 2012 թ․ մայիսի 5-ին. Վերցված է 2010 թ․ օգոստոսի 3-ին.
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Fussballdaten.de · Kicker.de · National Football Teams.com · Soccerway · Transfermarkt (խաղացող) · worldfootball.net (խաղացող) |

 |